Κόνιτσα 31/05/2021

**ΔΕΛΤΙΟ ΤΥΠΟΥ**

Βράβευση Απόφοιτων Μαθητών των ακριτικών σχολείων από το Ίδρυμα «Μόρφωσις Νεολαίας».

Στις 29-05-2021 το ίδρυμα " Μόρφωσις Νεολαίας" προέβη στην χορήγηση των ετήσιων χρηματικών επαίνων και βραβείων στους δικαιούχους απόφοιτους μαθητές των ακριτικών σχολείων του Νομού Ιωαννίνων. Η εκδήλωση πραγματοποιήθηκε στο Δήμο Πωγωνίου, στην κοινότητα Καλπακίου με οικοδεσπότη τον Δήμαρχο Πωγωνίου κ. Κωνσταντίνο Καψάλη.

Η εκδήλωση διοργανώθηκε από τον Πρόεδρο του Ιδρύματος και Πρόεδρο της Πανηπειρωτικής Χρυσόστομο (Μάκη) Χήτο - Κιάμο κι από παρευρισκομένων και άλλων μελών του Δ.Σ του Ιδρύματος.

Στην εκδήλωση, που βραβεύτηκαν και αρκετοί μαθητές από τα σχολεία του Δήμου μας, παρευρέθηκε ο Δήμαρχος Κόνιτσας Νικόλαος Εξάρχου, ο οποίος στο σύντομο χαιρετισμό του, τόνισε την αξία της ευεργεσίας του Ιδρύματος και τον σημαντικό ρόλο για την διαπαιδαγώγηση της νεολαίας.

Θερμά συγχαρητήρια στο Ίδρυμα «Μόρφωσις Νεολαίας» για την αξιέπαινη πρωτοβουλία, καθώς και σε όλους τους μαθητές που διακρίθηκαν. Ευχαριστίες προς τον Πρόεδρο και τα Μέλη του Δ.Σ. που απεδέχθησαν το αίτημα του Δημάρχου η επόμενη εκδήλωση απονομής βραβείων να πραγματοποιηθεί στην Κόνιτσα.

Από το Γραφείο Δημάρχου